wickkiey/tamil-wikipedia-chunked huggingface dataset:
# சென்னை மாநிலத்தில் இந்திய நாடாளுமன்றத் தேர்தல், 1967

## முடிவுகள்

| திமுக | 25 | காங்கிரசு | 3 | சிபிஐ | 0 |  |
| --- | --- | --- | --- | --- | --- | --- |
| சுதந்திராக் கட்சி | 6 |  |  |  |  |  |
| சிபிஎம் | 4 |  |  |  |  |  |
| முஸ்லிம் லீக் | 1 |  |  |  |  |  |
| மொத்தம் (1967) | 36 | மொத்தம் (1967) | 3 | மொத்தம் (1967) | 0 |  |
| மொத்தம் (1962) | 7 | மொத்தம் (1962) | 31 | மொத்தம் (1962) | 2 | } |
# சென்னை மாநிலத்தில் இந்திய நாடாளுமன்றத் தேர்தல், 1967

## இவற்றையும் காண்க

- இந்தியப் பொதுத் தேர்தல், 1967
# தமிழக முன்னேற்ற முன்னணி

**தமிழக முன்னேற்ற முன்னணி** (*Thamizhaga Munnetra Munnani*) என்பது நடிகர் சிவாஜி கணேசன் தலைமையில் தொடங்கப்பட்ட ஒரு தமிழக உள்நாட்டு அரசியல் கட்சியாகும்.இக்கட்சியின் சின்னம் ஏணி ஆகும். (1988–1989) ஆம் ஆண்டு தொடங்கப்பட்ட இக்கட்சி ஒரே ஆண்டில் ஜனதா தளம் கட்சியுடன் இணைக்கப்பட்டது. சிவாஜி கணேசன் பல அரசியல் கட்சிகளுடன் நீண்டகால உறவைக் கொண்டிருந்தார், அவருடைய முதல் படமே திராவிட முன்னேற்றக் கழகத்தின் பிரச்சாரத் திரைப்படமாகும்.  
இந்திய தேசிய காங்கிரஸின் தமிழ்நாடு பிரிவில் ஏற்பட்ட பிளவுக்குப் பிறகு கட்சி பிறந்தது. மற்றொரு கட்சியான அனைத்திந்திய அண்ணா திராவிட முன்னேற்றக் கழகம் வி.என்.ஜானகி ராமச்சந்திரன் தலைமையில், ஜெ.ஜெயலலிதா தலைமையில் இரண்டாக உடைந்த பின்னரே பிளவு ஏற்பட்டது. கணேசனும் அவரது ஆதரவாளர்களும் 1989 மாநிலத் தேர்தலில் அதிமுகவின் எந்தப் பகுதியுடன் கூட்டணி வைப்பது என்பதில் கருத்து வேறுபாடு காரணமாக காங்கிரசை விட்டு வெளியேறினர்.  
தமிழக முன்னேற்ற முன்னணி ஜானகி ராமச்சந்திரனின் துண்டு துண்டான கட்சியை ஆதரித்து, போட்டியிட்ட அனைத்து இடங்களிலும் தோல்வியடைந்தது. கணேசன் கடைசியில் தனது சொந்தக் கட்சியை மிதக்க முடிவெடுத்ததற்கு வருத்தம் தெரிவித்து கட்சியை ஜனதா தளத்துடன் இணைத்து அதன் மாநில தலைவரனார்.சிவாஜி கணேசன் தனது வாழ்வின் பிற்பகுதியில் எப்போதாவது தனது சொந்தக் கட்சியைத் தொடங்கியதற்காக வருந்தியதாகக் கூறப்படுகிறது
மற்றொரு சந்தர்ப்பத்தில் அவர் மேலும் கூறியதாவது:
# தமிழக முன்னேற்ற முன்னணி

## சிவாஜி கணேசனின் அரசியல் வாழ்க்கை
- பின்பு 1991 நாடாளுமன்ற/சட்டமன்ற தேர்தலில் அதிமுக–காங்கிரஸ் கூட்டணிக்கு பிரச்சாரம் செய்ய தமிழகம் வந்த முன்னாள் பிரதமர் ராஜீவ் காந்தியின் துன்பியல் மரணத்திற்கு பிறகு நடந்த அத்தேர்தலில் எதிரணியில் திமுக–ஜனதா தளம் கூட்டணி கட்சி பெரும் தோல்வி அடைந்ததால் கட்சியின் தோல்விக்கு பொறுப்பேற்று சிவாஜி கணேசன் அக்கட்சியிலிருந்தும், அரசியலில் இருந்தும் முழுமையாக விலகினார்.
# வினோத் காம்ப்ளி

**வினோத் கன்பத் காம்ப்ளி** 18 சனவரி 1972 (*Vinod Ganpat Kambli* ) மும்பையை சேர்ந்த இந்திய துடுப்பாட்ட வீரர். 1991ல் இங்கிலாந்துக்கு எதிரான டெஸ்ட் போட்டியில் காம்ப்ளி அறிமுகமானார். கிரிக்கெட் வாழ்க்கையை துவங்கிய சில மாதங்களிலே டெஸ்ட் போட்டிகளில் இரண்டு இரட்டை சதங்கள் அடித்து திடீர் புகழ் பெற்றார். இவர் இதுவரை 17 டெஸ்டில் பங்கேற்று நான்கு சதம் உட்பட 1087 ரன்களும், 104 ஒரு நாள் போட்டிகளில் விளையாடி இரண்டு சதம் உட்பட 2477 ரன்களும் எடுத்துள்ளார்.  
வினோத் காம்ப்ளி, பிரபல துடுப்பாட்ட வீரரான சச்சின் தெண்டுல்கரின் நெருங்கிய நண்பர் . இவர்கள் இருவரும் பள்ளி பருவத்தின் போது இணைந்து 664 ரன்கள் எடுத்து சாதனை படைத்தனர்.
# வினோத் காம்ப்ளி

## உள்ளூர்ப் போட்டிகள்

### முதல் தரத் துடுப்பாட்டம்

2004 ஆம் ஆண்டில் நடைபெற்ற ரஞ்சிக் கோப்பைத் துடுப்பாட்டத் தொடரில் இவர் மும்பை மாநிலத் துடுப்பாட்ட அணி சார்பாக விளையாடினார். நவம்பர் 16, மும்பை<nowiki/>யில் நடைபெற்ற மத்தியப் பிரதேச மாநிலத் துடுப்பாட்ட அணிக்கு எதிரான முதல்தரத் துடுப்பட்டப்போட்டியில் இவர் அறிமுகமனார். இந்தப் போட்டியின் முதல் ஆட்டப் பகுதியில் 99 பந்துகளில் 68 ஓட்டங்களை எடுத்து பாண்டே பந்துவீச்சில் ஆட்டமிழந்தார். பின் பந்துவீச்சில் ஐந்து ஓவர்கள் வீசி மூன்ரு ஓட்டங்களை விட்டுக் கொடுத்தி ஓர் இலக்கினைக் கைப்பற்றினார். இதில் இரு ஓவர்களை மெய்டனாக வீசினார். பின் இரன்டாவது ஆட்டப் பகுதியில் ஐந்து ஓவர்களை வீசி ஆரு ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. மேலும் அதில் மூன்று ஓவர்களை மெய்டனாக வீசினார்.மட்டையாட்டத்தில் 25 பந்துகளில் 24 ஓட்டங்களை எடுத்து பாண்டே பந்துவீச்சில் ஆட்டமிழந்தார். இந்தப் போட்டி சமனில் முடிந்தது.
# வினோத் காம்ப்ளி

## சர்வதேசப் போட்டிகள்

### தேர்வுத் துடுப்பாட்டம்

1993 ஆம் ஆண்டில் இங்கிலாந்துத் துடுப்பாட்ட அணி இந்தியாவில் சுற்றுப்பயணம் செய்து விளையாடியது .சனவரி 29,கொல்கத்தா ஈடன் கார்டன்ஸ் துடுப்பாட்ட அரங்கில் நடைபெற்ற இங்கிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 28 பந்துகளில் 16 ஓட்டங்களை எடுத்து ஜார்விஸ் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 26 பந்துகளில் 18 ஓட்டங்கள் எடுத்து இருதிவரை ஆட்டமிழக்காமல் இருந்தார். இந்தப் போட்டியில் இந்திய அணி எட்டு இலக்குகளால் வெற்றி பெற்றது. 1995 ஆம் ஆண்டில் நியூசிலாந்துத் துடுப்பாட்ட அணி இந்தியாவில் சுற்றுப்பயணம் செய்து விளையாடியது .நவம்பர் 8, கட்டாக்கில் துடுப்பாட்ட அரங்கில் நடைபெற்ற நியூசிலாந்துத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 28 பந்துகளில் 16 ஓட்டங்களை எடுத்து ஜார்விஸ் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 26 பந்துகளில் 18 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப்போட்டி சமனில் முடிந்தது.
# வினோத் காம்ப்ளி

## சர்வதேசப் போட்டிகள்

### ஒருநாள் பன்னாட்டுத் துடுப்பாட்டம்

1991 ஆம் ஆண்டில் இந்தியத் துடுப்பாட்ட அணி துபாயில் சுற்றுப் பயணம் செய்து வில்ஸ் கோப்பைத் தொடரில் விளையாடியது.அக்டோபர் 11 சார்ஜா துடுப்பாட்ட அரங்கத்தில் நடைபெற்ற இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் மட்டையாட இவருக்கு வாய்ப்பு கிடைக்கவில்லை. இந்தப் போட்டியில் இந்தியத் துடுப்பாட்ட அணி அறுபது ஓட்டங்களால் வெற்றி பெற்றது. 2000 ஆம் ஆண்டில் இந்தியத் துடுப்பாட்ட அணி துபாயில் சுற்றுப் பயணம் செய்து கோகோ கோலா கோப்பைத் தொடரில் விளையாடியது.அக்டோபர் 29 சார்ஜா துடுப்பாட்ட அரங்கத்தில் நடைபெற்ற இறுதி போட்டி ,ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் 15 பந்துகளில் மூன்று ஓட்டங்கள் எடுத்து வாஸ் பந்துவீச்சில் ஆட்டமிழந்தார். இந்தப் போட்டியில் இலங்கை அணி 245 ஓட்டங்களில் வெற்றி பெற்றது.
# டேவிசுக் கோப்பை

**டேவிசுக் கோப்பை** (டேவிஸ் கோப்பை, *Davis Cup*) ஆண்கள் டென்னிசு விளையாட்டில் ஓர் முதன்மையான பன்னாட்டு அணி விளையாட்டுப் போட்டி ஆகும். இதனை பன்னாட்டு டென்னிசு கூட்டமைப்பு (ITF) நடத்துகிறது. இப்போட்டி இக்கூட்டமைப்பின் அங்கத்தினர் நாடுகளுக்கிடையே தோல்வியுறுவி வடிவத்தில் நடைபெறுகிறது. இது துவக்கத்தில் இங்கிலாந்து மற்றும் ஐக்கிய அமெரிக்க நாடுகளின் அணிகளிடையே சவால் போட்டியாக 1900ஆம் ஆண்டு யடைபெற்றது. 2005ஆம் ஆண்டில் 134 நாடுகள் இந்தப் போட்டியில் கலந்து கொண்டன. இப்போட்டியின் வரலாற்றில் கூடுதலாக வெற்றி பெற்ற நாடுகள் ஐக்கிய அமெரிக்க நாடு (32 முறை கோப்பையை வென்றும் 29 முறை இரண்டாவது நிலையிலும்) மற்றும் ஆத்திரேலியா (28 முறை வென்றும், நான்கு முறை நியூசிலாந்துடன் இணைந்து ஆத்திரேலேசியா என வென்றது உட்பட, 19 முறை இரண்டாவது நிலையிலும்) ஆகும். தற்போதைய வெற்றியாளராக ஸ்பெயின் விளங்குகிறது.  
இதற்கு இணையான பெண்களுக்கான கோப்பை பெட் கோப்பை என வழங்கப்படுகிறது.
# டேவிசுக் கோப்பை

## வெளியிணைப்புகள்

- அலுவல்முறை டேவிசுக் கோப்பை வலைத்தளம்
# தமிழ்நாட்டில் இந்திய நாடாளுமன்றத் தேர்தல், 1971

இந்தியக் குடியரசின் ஐந்தாவது **நாடாளுமன்றத் தேர்தல் தமிழ்நாட்டில் 1971** ஆம் ஆண்டு ஜனவரி மாதம் நடை பெற்றது. திராவிட முன்னேற்றக் கழகம்-இந்திய தேசிய காங்கிரசு கூட்டணி 38 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1971

## பின்புலம்

1971 இல் சென்னை மாநிலத்தில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன
# தமிழ்நாட்டில் இந்திய நாடாளுமன்றத் தேர்தல், 1971

## முடிவுகள்

| திமுக | 23 | நிறுவன காங்கிரசு | 1 | சிபிஎம் | 0 |  |
| --- | --- | --- | --- | --- | --- | --- |
| இந்திய தேசிய காங்கிரசு | 9 | சுதந்திராக் கட்சி | 0 |  |  |  |
| சிபிஐ | 4 |  |  |  |  |  |
| முஸ்லிம் லீக் | 1 |  |  |  |  |  |
| பார்வார்டு ப்ளாக் | 1 |  |  |  |  |  |
| மொத்தம் (1971) | 38 | மொத்தம் (1971) | 1 | மொத்தம் (1971) | 0 |  |
| மொத்தம் (1967) | - | மொத்தம் (1967) | - | மொத்தம் (1967) | 0 | } |
# த. பிரகாசம்

**த. பிரகாசம்** (ஆகஸ்ட் 23, 1872 – மே 20, 1957) இந்திய சுதந்தர போராட்ட வீரரும் சென்னை மாகாணத்தின் முன்னாள் பிரதமர் (முதல்வர்) ஆவார். இவர் ஆந்திர மாநிலம் உருவானபோது அதன் முதல் முதலமைச்சராகப் பணியாற்றினார்.
# த. பிரகாசம்

## பிறப்பும் படிப்பும்

பிரகாசம் 1872 ஆம் ஆண்டு தற்கால ஆந்திர மாநிலம், ஒங்கோல் நகரத்தின் அருகேயுள்ள வினோத ராயுடு பாலம் என்ற கிராமத்தில் பிராமண ஜாதியில் பிறந்தார். இவரது பெற்றோர் வெங்கட நரசிம்மன் மற்றும் சுப்பம்மாள். சிறு வயதிலேயே தந்தையை இழந்த இவர், சென்னையில் இரண்டாம் நிலை வழக்கறிஞராகப் பணியாற்றினார். பின்னர் இங்கிலாந்து சென்று அங்கு பாரிஸ்டர் பட்டம் பெற்றார்.
# த. பிரகாசம்

## சுதந்திர போராட்டத்தில்

1907 ஆம் ஆண்டு வங்காள தேசியவாதி பிபின் சந்திர பால், அரசுக்கு எதிராக மக்களைத் தூண்டியதாக ஆந்திரத்தில் கைது செய்யப் பட்டார். அவர் சார்பில் நீதிமன்றத்தில் ஆஜரான பிரகாசம் தன் வாதத் திறமையால் பாலின் தண்டனைக் காலத்தைக் குறைத்தார். 1921 இல் இந்திய தேசிய காங்கிரசில் இணைந்தார். வழக்கறிஞர் பணியைத் துறந்து, *சுராஜ்யம்* என்ற தேசியவாத நாளிதழைத் தொடங்கினார். ஒத்துழையாமை இயக்கத்திலும் பங்கேற்றார். 1926 ஆம் ஆண்டு மத்திய நாடாளுமன்றத்திற்கு காங்கிரசு வேட்பாளராகத் தேர்ந்தெடுக்கப்பட்டார். 1928 இல் சைமன் கமிஷனுக்கு எதிராகச் சென்னையில் நடைபெற்ற போராட்டத்தில் கலந்து கொண்டு தீரத்துடன் போலீஸ் அடக்குமுறைகளை எதிர் கொண்டதால், “ஆந்திர கேசரி” என்ற பட்டம் இவருக்கு வழங்கப் பட்டது. 1930 இல் மீண்டும் நாடாளுமன்றத்திற்கு தேர்ந்தெடுக்கப் பட்டார்.
# த. பிரகாசம்

## அரசியல் வாழ்க்கை

1937 இல் சென்னை மாகாணத்திற்கு மாநில சுயாட்சி முறையின் கீழ் முதல் தேர்தல் நடைபெற்றது. இந்திய தேசிய காங்கிரசு பெரும் வெற்றி பெற்று ஆட்சி அமைத்தது. பிரகாசம் காங்கிரசு உறுப்பினர்களின் தலைவராக இருந்தார். தமிழ் – தெலுங்கு உறுப்பினர்களிடையே ஏற்பட்ட உடன்பாட்டின்படி தமிழரான ராஜகோபாலாச்சாரி முதல்வரானார். அடுத்த முறை தெலுங்கர் ஒருவருக்கு முதல்வர் வாய்ப்பு தரப்பட வேண்டுமென இரு குழுவினரும் ஒப்பந்தம் செய்துகொண்டனர். ராஜாஜியின் அமைச்சரவையில் பிரகாசம் வருவாய்த் துறை அமைச்சராகப் பணியாற்றினார். 1939 அக்டோபரில், மற்ற அமைச்சர்களுடன் சேர்ந்து ஆங்கில அரசைக் கண்டித்து தன் பதவியை ராஜினாமா செய்தார். 1942ல் வெள்ளையனே வெளியேறு இயக்கத்தில் கலந்து கொண்டு சிறை சென்றார். 1945ல் விடுதலை செய்யப்ப் பட்டார்.
# த. பிரகாசம்

## முதல்வராக

மாநில சுயாட்சியின் கீழ் 1946 இல் நடைபெற்ற இரண்டாம் தேர்தலில் காங்கிரசு மீண்டும் வெற்றி பெற்றது. யார் சென்னை மாகாணத்தின் பிரதமராவது என்று தலைவர்களிடையே கடும் போட்டி நிலவியது. காந்தி, நேரு போன்ற தேசியத் தலைவர்கள் ராஜகோபாலாச்சாரி பிரதமராக வேண்டுமென விரும்பினார். முத்துரங்க முதலியாரை முதல்வராக்க காமராஜர் முயன்றார். ஆனால் தெலுங்கு உறுப்பினர்களின் ஆதரவுடன் பிரகாசம் ஏப்ரல் 30, 1946 இல் பிரதமராகத் தேர்ந்தெடுக்கப் பட்டார். அவரது அமைச்சரவையில் வி. வி. கிரி, பக்தவத்சலம், அவிநாசிலிங்கம் செட்டியார், பாஷ்யம் அய்யங்கார், குமாரசாமி ராஜா, டேனியல் தாமஸ், ருக்மணி லட்சுமிபதி, கே. ஆர். கரந்த், கோட்டி ரெட்டி, வேமுல குர்மய்யா, வீராசாமி, ராகவ மேனன் ஆகியோர் இடம் பெற்றிருந்தனர்.  
பிரகாசத்தின் ஆட்சிக் காலத்தில், கம்யூனிஸ்டுகள் தெலுங்கானா மலபார், தஞ்சைப் பகுதிகளில், ஆயுதப்புரட்சியைத் தொடங்கினர். பிரகாசம் அப்புரட்சியை இரும்புக் கரம் கொண்டு ஒடுக்கினார். பதவியேற்ற ஓராண்டிற்குள் காமாராஜருடன் கருத்து வேறுபாடு ஏற்பட்டது. காமராஜர், பிரகாசத்துக்குப் பதிலாக ஓமந்தூர் ராமசாமி ரெட்டியாரை பிரதமராக்க முயன்றார். கால வெங்கட ராவ், நீலம் சஞ்சீவ ரெட்டி போன்ற ஆந்திர தலைவர்களின் ஆதரவுடன், பிரகாசத்தைக் காங்கிரசு சட்டமன்றத் தலைவர் தேர்தலில் ஓமந்தூரார் தோற்கடித்தார். மார்ச் 23, 1947 இல் பிரகாசம் பிரதமர் பதவியிலிருந்து இறக்கப்பட்டார்.
# த. பிரகாசம்

## காங்கிரசு எதிர்ப்பு

1951 இல், பிரகாசம் காங்கிரசிலிருந்து விலகி ஹைதராபாத் பிரஜா கட்சி என்ற தனிக்கட்சியைத் தொடங்கினார். பின்னர் ஆசார்யா கிருபாளினி தொடங்கிய கிசான் மசுதூர் பிரஜா கட்சியில் தன் கட்சியை இணைத்துக் கொண்டார். 1952 தேர்தலில் போட்டியிட்டு பிரகாசம் கட்சி 35 இடங்களில் வென்றது. இத்தேர்தலில் எக்கட்சிக்கும் தனிப் பெரும்பான்மை கிடைக்கவில்லை. கம்யூனிஸ்ட் உட்பட்ட எதிர்கட்சிகள் பிரகாசம் தலைமையில் கூட்டணி அமைத்து ஆட்சி அமைக்கும் உரிமை கோரின. ஆனால் சென்னை ஆளுனர் ஸ்ரீ பிரகாசா அவர்களை ஆட்சியமைக்க அழைக்க மறுத்து மாறாக ராஜகோபாலச்சாரியை ஆட்சியமைக்க அழைத்து விட்டார். பின்பு கிசான் மசுதூர் கட்சி பிரஜா சோஷ்யலிஸ்ட் கட்சியுடன் இணைந்தது.
# த. பிரகாசம்

## ஆந்திர மாநில முதல்வர்

அக்டோபர் 1953 இல் தனி ஆந்திர மாநிலம் உருவானபோது, பிரகாசம் அம்மாநிலத்தின் முதல் முதலமைச்சரானார். ஆனால் அவரது ஆட்சி கூட்டணிக் கட்சிகளின் நெருக்கடியால் ஒரே ஆண்டில் கவிழ்ந்தது.
# த. பிரகாசம்

## மரணம்

பிரகாசம் 1955 ஆம் ஆண்டு அரசியலிலிருந்து ஓய்வு பெற்றார். 1957 ஆம் ஆண்டு ஒங்கோல் மாவட்டத்தில் சுற்றுப் பயணம் மேற்கொண்டிருந்தபோது வெயில் வெப்பத்தாக்குதலால் பாதிக்கப்பட்டு மே 20, 1957 இல் மரணமடைந்தார்.
# 2009 ஆந்திரப்பிரதேச மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- இந்திய தேசிய காங்கிரஸ் - 33
- தெலுங்கு தேசம் - 6
- தெலுங்கானா ராஷ்டிர சமிதி -2
- அனைத்திந்திய மஜ்லிசே இத்திகாதுல் முசுலிமீன் -1
# கார்பிலமைன் விளைவு

**கார்பிலமைன் விளைவு** (ஆங்கிலம்: Carbylamine reaction) என்பது ஒரு வேதியியல் விளைவு ஆகும். முதல்நிலை அமைன்கள் இருப்பதை உறுதிப்படுத்துவதற்கு இந்த விளைவு பயன்படுகிறது.  
ஒரு முதல்நிலை அமைனுடன், குளோரோபார்ம் மற்றும் ஆல்க்ககால் கலந்த பொட்டாசியம் ஹைட்ராக்சைடு சேர்ந்தால் துர்நாற்ற வாடையுடைய ஐசோசயனைடுகள் தோன்றும். இந்த துர்நாற்ற வாடையைக் கொண்டு முதல்நிலை அமைன்கள் இருப்பதை உறுதி செய்யலாம். இதில் உருவாகும் ஐசோசயனைடுகளே கார்பிலமைன்கள் எனப்படும், இந்த விளைவே கார்பிலமைன் விளைவு ஆகும்.  
இரண்டாம் அல்லது மூன்றாம் நிலை அமைன்களுடன் இந்த விளைவு ஐசோசயனைடுகளை உருவாக்காது.
# வாண்டுமாமா சித்திரக் கதைகள்

**வாண்டுமாமா சித்திரக் கதைகள்** என்பவை வாண்டுமாமா எழுதி வரைந்த வரை கதைகள் ஆகும்.  
இவற்றை வானதி பதிப்பகம் வெளியிட்டது. தமிழில், தமிழ்ச் சூழலுடன் தொடர்பான பாத்திரங்கள், இடங்கள், நிகழ்வுகள் கொண்டு இந்தக் வரை கதைகள் எழுதப்பட்டன. பெரும்பாலான தமிழ் வரைகதைகள் மொழிப் பெயர்ப்புகளாக இருக்கையில், தமிழிலேயே எழுந்த வரைகதைகள் சிலவற்றில் இவை முக்கியமானவை ஆகும். இவை தற்போதும் விற்பனையில் உள்ளன.
# தாயக மறுமலர்ச்சி கழகம்

**தாயக மறுமலர்ச்சி கழகம்** (*Thayaga Marumalarchi Kazhagam*) என்பது தமிழ்த் திரைப்பட நடிகர் டி. ராஜேந்தரால் தொடங்கப்பட்ட ஒரு தமிழக அரசியல் கட்சியாகும். இக்கட்சியை ராஜேந்தர் 1991 ஆம் ஆண்டு தொடங்கினார். 1991 சட்டமன்றத் தேர்தலில் 11 இடங்களில் போட்டியிட்ட இக்கட்சி 2 இடங்களில் வென்றது. 1996இல் ராஜேந்தர் இக்கட்சியைக் கலைத்து விட்டு திராவிட முன்னேற்றக் கழகத்தில் இணைந்து விட்டார். பின்னர் 2004இல் திமுகவை விட்டு வெளியேறி அனைத்திந்திய இலட்சிய திராவிட முன்னேற்றக் கழகம் என்ற கட்சியைத் தொடங்கி நடத்தி வருகிறார்.(2 இடங்களில் திருநாவுக்கரசரும், கூட்டணி அண்ணா புரட்சி தலைவர் மக்கள் முன்னேற்றக் கழக வேட்பாளர்களாக கே.கே.எஸ்.எஸ்.ஆர். ராமச்சந்திரனும் வெற்றி பெற்றனர்)  
டி. ராஜேந்தர் தி.மு.க.வில் இருந்த போது கொள்கை பரப்பு செயலாளராக இருந்தார். தி.மு.க சார்பாக போட்டியிட்டு ஒரு முறை சட்டமன்ற உறுப்பினராக இருந்தார். பின்னர் அவரது இலட்சிய திராவிட முன்னேற்ற கழகம், ஆட்சியில் இருந்த தி.மு.க.வுடன் கூட்டணியில் இருந்த போது, சிறுசேமிப்புத் துறை தலைவராக நியமிக்கப்பட்டார்.**அனைத்திந்திய இலட்சிய திராவிட முன்னேற்றக் கழகம்** ஏப்ரல் 2004ல் நடிகர் டி. ராஜேந்தரால் தொடங்கப்பட்ட அரசியல் கட்சியாகும். இந்தக் கட்சியின் கொடியில் காணப்பட்ட நிறங்கள் கறுப்பு, சிவப்பு, மஞ்சள் ஆகும். இக்கட்சி திராவிட முன்னேற்றக் கழகத்திலிருந்து பிரிந்து சென்ற கட்சியாகும். 2013-இல் கருணாநிதியைச் சந்தித்தபோது இது கலைக்கப்பட்டது என ராஜேந்திரர் அறிவிக்க, அவரை கட்சியை விட்டு வெளியேற்றி கட்சிக் கூட்டம் நடைபெற்றது. 2016-இல் ஜெயலலிதா மரணத்திற்குப் பின்னர் அவருக்கு அஞ்சலி செலுத்தும் வகையில் கடிதம் எழுதினார். அதில் இலட்சிய திமுக என்று லெட்டர் பேடில் மாற்றியிருந்தார். பிப்ரவரி 18, 2018-இல் மீண்டும் இதை இலதிமுகவாக தொடங்கினார். தொடர்ந்து தேர்தலில் போட்டியிடாததால் 2022 செப்டம்பரில் இக்கட்சியின் பதிவை இந்திய தேர்தல் ஆணையம் இரத்து செய்தது.
# கரூர் சட்டமன்றத் தொகுதி

**கரூர் சட்டமன்றத் தொகுதி** (Karur Assembly constituency) கரூர் மாவட்டத்திலுள்ள ஒரு சட்டமன்றத் தொகுதியாகும். மாவட்டத்தின் தலைமைத் தொகுதியாகவும், மாவட்டத்தின் அதிக வாக்காளர் கொண்ட தொகுதியாகவும் இருப்பதால் இது முக்கியத் தொகுதியாக இருக்கிறது. தமிழக சட்டமன்றத் தொகுதிகளின் பட்டியலில் இத்தொகுதி 152ஆம் வரிசை எண்ணுக்குரிய தொகுதி ஆகும். 2011 ஆம் ஆண்டு சட்டமன்றத் தேர்தலில் மொத்தம் 83.63 சதவீத வாக்குகளை பதிவு செய்த இத்தொகுதி தமிழகத்தில் அதிக மக்கள் வாக்களித்த தொகுதிகளில் ஒன்றாகும்.
# கரூர் சட்டமன்றத் தொகுதி

## வரலாறு

இத்தொகுதி 1952ம் ஆண்டு தேர்தலிலேயே உருவாக்கப்பட்ட தொகுதிகளில் ஒன்றாகும்.
# கரூர் சட்டமன்றத் தொகுதி

## அமைவிடம்

கரூர் தொகுதியின் கிழக்கே தொட்டியம், கிருஷ்ணராயபுரம் ஆகிய தொகுதிகளும், மேற்கே அரவக்குறிச்சி, மொடக்குறிச்சி ஆகிய தொகுதிகளும், வடக்கே கபிலர் மலை, நாமக்கல் ஆகிய தொகுதிகளும், தெற்கே குளித்தலை, கிருஷ்ணராயபுரம் தொகுதிகளும் அமைந்துள்ளன.
# கரூர் சட்டமன்றத் தொகுதி

## தொகுதியில் அடங்கியுள்ள பகுதிகள்

- கரூர் தாலுகா (பகுதி)
நஞ்சை கடம்பங்குறிச்சி, புஞ்சை கடம்பங்குறிச்சி, நன்னியூர், குப்பிச்சிபாளையம், வாங்கல், நெரூர் வடக்கு, நெரூர் தெற்கு, அச்சமாபுரம், சோழூர், பஞ்சமாதேவி, மின்னாம்பிள்ளி, மண்மங்கலம், ஆத்தூர், ஆண்டாங்கோவில் (மேற்கு), காடப்பாறை, திருமாநிலையூர் மற்றும் ஆண்டாங்கோயில் (கிழக்கு) கிராமங்கள்,  
இனாம் கரூர் (நகராட்சி), கரூர் (நகராட்சி) மற்றும் தாந்தோணி (நகராட்சி).
# கரூர் சட்டமன்றத் தொகுதி

## வாக்காளர்கள்

1,94,257 வாக்காளர்களை கொண்ட தொகுதியிது. 2011ஆம் ஏப்ரல் மாத கணக்கின்படி ஆண் வேட்பாளர்கள் 94,805 பேரும் பெண் வேட்பாளர்கள் 99,404 பேரும் மொத்தம் 1,94,257 வாக்காளர்களை கொண்டு மாவட்டத்தில் பெரிய தொகுதியாக உள்ளது.
# கரூர் சட்டமன்றத் தொகுதி

## வெற்றி பெற்றவர்கள்

### சென்னை மாநிலம்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1952 | டி. வி. சன்னாசி மற்றும் எம். மாணிக்கசுந்தரம் | இந்திய தேசிய காங்கிரசு மற்றும் சுயேச்சை | 29,429 மற்றும் 21,113 | தகவல் இல்லை | தகவல் இல்லை | தகவல் இல்லை | தகவல் இல்லை | தகவல் இல்லை |
| 1957 | தோ. மு. நல்லசாமி | இந்திய தேசிய காங்கிரசு | 31,611 | 59.86 | கே. எசு. இராமசாமி | இந்திய பொதுவுடமைக் கட்சி | 10,576 | 20.02 |
| 1962 | தோ. மு. நல்லசாமி | இந்திய தேசிய காங்கிரசு | 35,969 | 51.01 | கே. எஸ். ராமசாமி | இந்திய பொதுவுடமைக் கட்சி | 20,160 | 28.59 |
| 1967 | தோ. மு. நல்லசாமி | இந்திய தேசிய காங்கிரசு | 33,552 | 43.41 | சீ. நல்லசாமி | இந்திய பொதுவுடமைக் கட்சி (மார்க்சியம்) | 28,677 | 37.10 |
# கரூர் சட்டமன்றத் தொகுதி

## வெற்றி பெற்றவர்கள்

### தமிழ்நாடு

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1971 | சீ. நல்லசாமி | திமுக | 45,977 | 56.55 | தோ. மு. நல்லசாமி | ஸ்தாபன காங்கிரஸ் | 35,230 | 43.44 |
| 1977 | கு. வடிவேல் | அதிமுக | 33,856 | 35.11 | எஸ். நல்லசாமி | திமுக | 22,264 | 23.08 |
| 1980 | ம. சின்னசாமி | அதிமுக | 54,331 | 51.07 | எசு. நல்லசாமி | திமுக | 46,025 | 43.02 |
| 1984 | கு. வடிவேல் | அதிமுக | 65,363 | 54.35 | கே. வி. ராமசாமி | திமுக | 53,160 | 44.20 |
| 1989 | கோ. வே. இராமசாமி | திமுக | 54,163 | 38.34 | எம். சின்னசாமி | அதிமுக(ஜெயலலிதா அணி) | 49,661 | 35.51 |
| 1991 | ம. சின்னசாமி | அதிமுக | 89,351 | 64.69 | வாசுகி முருகேசன் | திமுக | 45,259 | 32.76 |
| 1996 | வாசுகி முருகேசன் | திமுக | 79,302 | 53.87 | ம. சின்னசாமி | அதிமுக | 47,294 | 32.12 |
| 2001 | டி. என். சிவசுப்பிரமணியன் | இந்திய தேசிய காங்கிரசு | 82,012 | 53.35 | வாசுகி முருகேசன் | திமுக | 58,574 | 38.11 |
| 2006 | வே. செந்தில்பாலாஜி | அதிமுக | 80,214 | 46.99 | வாசுகி முருகேசன் | திமுக | 74,830 | 43.84 |
| 2011 | வே. செந்தில்பாலாஜி | அதிமுக | 99,738 | 61.18 | ஜோதிமணி | இந்திய தேசிய காங்கிரசு | 55,593 | 34.09 |
| 2016 | எம். ஆர். விஜயபாஸ்கர் | அதிமுக | 81,936 | கே. சுப்பிரமணியன் | இந்திய தேசிய காங்கிரசு | 81,495 |  |  |
| 2021 | வே. செந்தில்பாலாஜி | திமுக | 79,039 | எம். ஆர். விஜயபாஸ்கர் | அதிமுக | 72,222 | } |  |
# கரூர் சட்டமன்றத் தொகுதி

## 2011 சட்டமன்றத் தேர்தல்

| செந்தில் பாலாஜி | அதிமுக | 99,738 | 61.18 |
| --- | --- | --- | --- |
| ஜோதிமணி | இந்திய தேசிய காங்கிரசு | 55,593 | 34.09 |
| சிவமணி. S | பாஜக | 2,417 | 1.48 |
| அசோக்குமார். B | 681 | 0.42 |  |
| ஆதிகிருசுணன். P | பகுஜன் சமாஜ் கட்சி | 1,396 | 0.82 |
| லோகநாதன் | சுயேட்சை | 610 | 0.38 |
# தமிழ்நாட்டில் இந்திய நாடாளுமன்றத் தேர்தல், 1977

இந்தியக் குடியரசின் ஆறாவது **நாடாளுமன்றத் தேர்தல் தமிழ்நாட்டில் 1977** ஆம் ஆண்டு மார்ச் மாதம் நடை பெற்றது. அண்ணா திராவிட முன்னேற்றக் கழகம்-இந்திய தேசிய காங்கிரசு கூட்டணி 34 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1977

## பின்புலம்

1977 இல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன
# தமிழ்நாட்டில் இந்திய நாடாளுமன்றத் தேர்தல், 1977

## முடிவுகள்

| அதிமுக | 17 | நிறுவன காங்கிரசு / ஜனதா கட்சி | 3 | சுயேட்சைகள் | 0 |  |
| --- | --- | --- | --- | --- | --- | --- |
| இந்திய தேசிய காங்கிரசு | 14 | திமுக | 2 |  |  |  |
| சிபிஐ | 3 |  |  |  |  |  |
| மொத்தம் (1977) | 34 | மொத்தம் (1977) | 5 | மொத்தம் (1977) | 0 |  |
| மொத்தம் (1971) | - | மொத்தம் (1971) | - | மொத்தம் (1971) | 0 | } |
# தமிழ்நாட்டில் இந்திய நாடாளுமன்றத் தேர்தல், 1977

## தமிழக அமைச்சர்கள்

1978ல் அமைந்த சரண் சிங் அமைச்சரவையின் பின்வரும் தமிழக உறுப்பினர்கள் இடம் பெற்றிருந்தனர்:
# தமிழ்நாட்டில் இந்திய நாடாளுமன்றத் தேர்தல், 1977

## தமிழக அமைச்சர்கள்

### இணை அமைச்சர்கள்

| சத்தியவாணி முத்து | அதிமுக | மாநிலங்களவை உறுப்பினர் |
| --- | --- | --- |
# கிளம்மன்சன் குறைத்தல் விளைவு

**கிளம்மன்சன் குறைத்தல் விளைவு** (ஆங்கிலம் :Clemmensen reduction reaction) என்பது ஒரு வேதியியல் விளைவு ஆகும். இதனைக் கண்டுபிடித்தவர் **எரிக் கிரிஸ்டியன் கிளம்மன்சன்** ஆவார். கீட்டோன்கள் அல்லது ஆல்டிகைடுகளை, ஐதரசன் வாயு , துத்தநாக இரசக்கலவை மற்றும் செறிவூட்டப்பட்ட ஐட்ரோகுளோரிக் அமிலத்துடன் கலந்து அவைகளை குறைத்தல் விளைவுக்கு உள்ளாக்கி ஐட்ரோகார்பன்களை உருவாக்குவதே இந்த விளைவு ஆகும்.  
முதலில் ஆல்டிகைடுகள் அல்லது கீட்டோன்கள், துத்தநாகத்திடம் இருந்து மின் துகள்களை பெற்றுக்கொள்ளும். பின்னர் அவை ஐட்ரோகார்பன்களாக மாறும். துத்தநாக இரசக்கலவைக்குப் பதிலாக வெறும் துத்தநாகத்தை உபயோகப்படுத்தினால், ஐதரசன் வாயு வெளியேறி, குறைத்தல் விளைவு பாதியிலேயே நின்றுவிடும்.
# கிளம்மன்சன் குறைத்தல் விளைவு

## உதாரணங்கள்

**அசிடோனுடன் -**  
CH<sub>3</sub>C=0CH<sub>3</sub> + 4(H)→(Zn/Hg/Con.HCl) CH<sub>3</sub>-CH<sub>2</sub>-CH<sub>3</sub> + H<sub>2</sub>O  
**பீஃனோனுடன் -**  
C<sub>6</sub>H<sub>5</sub>C=OCH<sub>3</sub> + 4(H)→(Zn/Hg/Con.HCl) C<sub>6</sub>H<sub>5</sub>CH<sub>2</sub>CH<sub>3</sub> + H<sub>2</sub>O
# புறவழிச்சாலை

குறிப்பிட்ட நகரம் அல்லது ஊர்களில் சாலைவழிப் போக்குவரத்து அதிகமாகும் நிலையில் அடிக்கடி போக்குவரத்து நெரிசல் ஏற்பட்டு பொதுப்பயன்பாட்டுக்கு இடையூறாகி விடுகிறது. இந்நிலையைத் தவிர்க்க ஊரின் குடியிருப்புப் பகுதிக்கு வெளியே ஊருக்குள் உள்ள சாலையைப் பயன்படுத்தாமல் செல்வதற்காகத் தனியே **புறவழிச்சாலை** அமைக்கப்படுகிறது. இந்தப் புறவழிச்சாலை அமைக்கப்படுவதால் தொலைதூர ஊர்களுக்குச் செல்லும் வாகனங்கள் காலதாமதமின்றி விரைவில் செல்ல முடிகிறது.
# துள்ளுகுரங்கு

**துள்ளுகுரங்குகள்** அல்லது **தித்தி**கள் என்பன தென்னமெரிக்க சிறுகுரங்குகள். தென்னமெரிக்கக் குரங்குகள் அணில்கள் போலும் சிறியனவாக இருப்பதால் *அரிங்குகள்* என்றும் அழைக்கப்படும். இத்துள்ளுகுரங்குகள் தென் அமெரிக்காவில் கொலம்பியா முதல் பிரேசில் வரையிலும், வடக்கே பெரு முதல் தெற்கே பராகுவே வரையிலும் காணப்ப்படுகின்றன. இவை அமேசான் காட்டில் பெரும்பாலும் காணப்படுகின்றன. இவ்வகை அரிங்குகள் அல்லது குரங்குகளின் உயிரினப் பெயர் ***காலிசெபசு*** (***Callicebus***) என்பதாகும். காலிசெபெனே (Callicebinae) என்னும் துணைக்குடும்பத்தில் இவை ஒன்றே இன்று உயிர்வாழும் உயிரினம். இத்துள்ளுகுரங்கு அல்லது தித்தி வகையில் இனத்துக்கு இனம் உடல் அளவு சிறிது மாறுபடும். தலையும் உடலும் சேர்ந்து 23-46 செ.மீ (9-18 அங்.) அளவே இருக்கும். இதன் வால்கள் தலை-உடலைவிட நீளமானதாகும். ஏறத்தாழ 26-56 செ.மீ (10-22 அங்.) இருக்கும். இதன் உடல் மயிர் சற்று நீளமானதாகவும் மென்மையானதாகவும் இருக்கும். சிவப்பும் பழுப்பும் கலந்த நிறத்திலோ, சாம்பல், கருஞ்சாம்பல் நிறத்திலோ இருக்கும். இதன் வாலில் நிறைய முடி இருக்கும், ஆனால் இப்பகுதியைச் சேர்ந்த பிற குரங்குகளை (அரிங்குகளைப்) போல பற்றுவால் கொண்டவை அல்ல (வாலில், அடிப்பகுதி வலுவாக பற்றிக்கொள்ளும் தன்மை உடையவற்றைப் பற்றுவால் (prehensile) என்பர்). இவை கிளைக்குக் கிளை துள்ளித் தாவுவதால் துள்ளுகுரங்கு என்று அழைக்கப்படுகின்றன. இடாய்ச்சு மொழியில் இதனை *Springaffen* (குதிக்கும் குரங்குகள்) என்றே அழைக்கின்றனர்.  
துள்ளுகுரங்குகள் அடர்ந்த காடுகளில் நீர் நிலைகளுக்குப் பக்கத்தில் பெரும்பாலும் வாழ்வன. பகலில் உணவு தேடி இரவில் உறங்கும் உயிரினம் என்பதால் இவற்றைப் பகலாடிகள் என்பார்கள். இவற்றின் உணவு பெரும்பாலும் பழங்கள் என்பதால் இவற்றைப் பழந்தின்னிகள் எனலாம், ஆனால் இவை இலைகள், பூக்கள், சிறுபூச்சிகளையும் உண்னும். பறவைகளின் முட்டைகள்ளையும், சிறு முதுகெலும்பு உயிரிகளையும் உண்ணும். இரண்டாவது குட்டி பெரும்பாலும் உயிர்பிழைப்பது இல்லை என்றாலும், அந்த இரண்டாம் குட்டியை அருகில் உள்ள மற்றொரு குடும்பம், வளர்க்க எடுத்துக்கொள்வது காணப்படுகின்றது என்று கண்டுள்ளார்கள். இந்த அரிங்கு இனத்தில் ஆண் அரிங்கே பெரும்பாலும் குட்டி வளர்ப்பில் பங்குகொள்கின்றது. குட்டிகள் தாய்ப்பால் குடிப்பதை ஐந்து மாதத்திற்குப் பிறகு விட்டு விடுகின்றன. அதன் பின் அவை ஏறத்தாழ இரண்டு ஆண்டுகள் ஆனபின் முழுவளர்ச்சி அடைந்த அரிங்காக மாறிவிடுகின்றன. மூன்று ஆண்டுகள் அல்லது அதற்கு மேல் ஆன பிறகு தன் துணையயைத் தேர்ந்தெடுப்பதற்காக குடும்பத்தில் இருந்து பிரிந்து செல்கின்றன. இவற்றின் வாழநாள் எவ்வளவு என்று துல்லியமாகத் தெரியாவிட்டாலும், டார்க்குவாட்டசு (Torquatus) என்னும் உள்ளினம் 12 ஆண்டுகள் வரை இயற்கையில் வாழ்வதாகக் கணித்துள்ளனர். ஆனால் காலிசெபசு மோலொக் (*C. moloch*) என்னும் வகை உயிர்க்காட்சியகங்களில் 25 ஆண்டுகள் வரை வாழ்வதாகக் கண்டுள்ளனர்.
# துள்ளுகுரங்கு

## உயிரின வகைப்பாடு

- **Subfamily Callicebinae**
- **Genus *Callicebus***
- **Subgenus *Callicebus***
- *C. donacophilus* group
- White-eared Titi, *Callicebus (Callicebus) donacophilus*
- Rio Beni Titi, *Callicebus (Callicebus) modestus*
- Rio Mayo Titi, *Callicebus (Callicebus) oenanthe*
- Ollala Brothers' Titi, *Callicebus (Callicebus) olallae*
- White-coated Titi, *Callicebus (Callicebus) pallescens*
- *C. moloch* group
- Baptista Lake Titi, *Callicebus (Callicebus) baptista*
- Prince Bernhard's Titi, *Callicebus (Callicebus) bernhardi*
- Brown Titi, *Callicebus (Callicebus) brunneus*
- Ashy Black Titi, *Callicebus (Callicebus) cinerascens*
- Hoffmanns's Titi, *Callicebus (Callicebus) hoffmannsi*
- Red-bellied Titi, *Callicebus (Callicebus) moloch*
- *C. personatus* group
- Barbara Brown's Titi, *Callicebus (Callicebus) barbarabrownae*
- Coimbra Filho's Titi, *Callicebus (Callicebus) coimbrai*
- Coastal Black-handed Titi, *Callicebus (Callicebus) melanochir*
- Black-fronted Titi, *Callicebus (Callicebus) nigrifrons*
- Atlantic Titi, *Callicebus (Callicebus) personatus*
- *C. cupreus* group
- Chestnut-bellied Titi, *Callicebus (Callicebus) caligatus*
- Caquetá Titi, *Callicebus (Callicebus) caquetensis*
- Coppery Titi, *Callicebus (Callicebus) cupreus*
- GoldenPalace.com Monkey, *Callicebus (Callicebus) aureipalatii*
- White-tailed Titi, *Callicebus (Callicebus) discolor*
- Hershkovitz's Titi, *Callicebus (Callicebus) dubius*
- Ornate Titi, *Callicebus (Callicebus) ornatus*
- Stephen Nash's Titi, *Callicebus (Callicebus) stephennashi*
- **Subgenus *Torquatus***
- Lucifer Titi, *Callicebus (Torquatus) lucifer*
- Black Titi, *Callicebus (Torquatus) lugens*
- Colombian Black-handed Titi, *Callicebus (Torquatus) medemi*
- Rio Purus Titi, *Callicebus (Torquatus) purinus*
- Red-headed Titi, *Callicebus (Torquatus) regulus*
- Collared Titi, *Callicebus (Torquatus) torquatus*
# துள்ளுகுரங்கு

## வெளியிணைப்புகள்

- Primate Info Net *Callicebus* Factsheets
# விக்கிப்பீடியா:உங்களுக்குத் தெரியுமா/செப்டம்பர் 7, 2010

- தென்னிந்தியாவின் முதல் இசை மாநாட்டை நடத்தியவர் கருணாமிர்த சாகரம் எழுதிய தஞ்சை ஆபிரகாம் பண்டிதர் ஆவார்.
- வலை 2.0 எனும் சொல் வைய விரிவு வலையில் பரந்துள்ள இரண்டாந்தலைமுறை இணையச்சேவைகளை குறிக்க பயன்படுகிறது.
- பகீரா கிப்லிங்கி எனும் சிலந்தி வகை மட்டுமே தாவர உணவுண்ணும் சிலந்தியெனக் கண்டறியப்பட்டுள்ளது.
- இந்திய நடுவணரசின் தலைமையமைச்சராயிருந்த நேருவின் வருகையை ஒட்டியே பூட்டான் நாட்டுக்கு நாட்டுப்பண் ஒன்றுக்கான தேவை ஏற்பட்டது.
- அலெக்சாண்டர் கன்னிங்காம் இந்தியத் தொல்லியல் ஆய்வுகளின் தந்தை என அறியப்படுகிறார்.
- பிட்யின் என்பது பொது மொழியொன்றைக் கொண்டிராத இரண்டு அல்லது அதற்கு மேற்பட்ட குழுக்கள் தம்மிடையே தொடர்பு கொள்வதற்காக உருவாக்கப்படும் எளிமையான ஒரு மொழியைக் குறிக்கும்.
- கடுவேகக் கெடு பிரசவம் எனும் நிலையில் நிறைமாதமாய் இருக்கும் பெண் பிரசவமேற்படப் போவதை உணராமலேயே குழந்தை பெற வாய்ப்புண்டு.
# லாண்ட்ஸ்டெய்னர் விதி

இரத்த வகைகளை முதலில் கண்டறிந்த கார்ல் லாண்ட்ஸ்டெய்னெர் தன் ஆராய்ச்சியின் விளைவாக இரு விதிகளைத் தந்தார். இன்று பல்வேறு இரத்த வகைகள் கண்டு பிடிக்கப்பட்ட நிலையிலும், முக்கிய இரத்த வகையான ABO இரத்த வகைக்கு மட்டுமே பொருந்துவதாக இருப்பினும் அக்காலத்தில் இவரது விதி வெற்றிகரமான குருதியேற்றத்திற்கு உதவி பல உயிர்களைக் காப்பாற்றியிருக்கிறதென்பது மறுக்க முடியாத உண்மையாகும்.
# லாண்ட்ஸ்டெய்னர் விதி

## முதல் விதி

ஒரு குறிப்பிட்ட இரத்த வகை முறிதூண்டி(blood group antigen) குருதிச் சிவப்பணுவில் (R.B.C) இருக்குமாயின் அக்குறிப்பிட்ட வகை முறிபுரதம் (antibody)பிளாஸ்மாவில் (plasma) இருக்காது.
# லாண்ட்ஸ்டெய்னர் விதி

## இரண்டாம் விதி

ஒரு குரு குறிப்பிட்ட இரத்த வகை முறிதூண்டி குருதிச் சிவப்பணுக்களில் இல்லாதிருக்குமாயின் அக்குறிப்பிட்ட வகைக்கான முறிபுரதம் பிளாஸ்மாவில் இருக்க வேண்டும்.
# லாண்ட்ஸ்டெய்னர் விதி

## எடுத்துக்காட்டு

ஒரு மனிதர் ஏ இரத்த வகையைச் சேர்ந்தவர் எனில் அவரின் குருதிச் சிவப்பணுக்களில் ஏ இரத்த வகையைச் சேர்ந்த முறிதூண்டி இருக்கும். அவரின் பிளாஸ்மாவில் எதிர்-ஏ முறிபுரதம் இருக்காது. எதிர்-பி முறிபுரதம் தான் இருக்கும்
# லாண்ட்ஸ்டெய்னர் விதி

## குறைகள்

லாண்ட்ஸ்டெய்னரின் இவ்விதிகள் ஏபிஓ இரத்த வகைக்கு மட்டுமே முழுமையாகப் பொருந்தும். இதர இரத்த வகைகளான Rh, MN போன்றவற்றுக்கு இரண்டாம் விதியானது பொருந்தாது. இந்த இரத்த வகைகளில் முறிதூண்டி இல்லாதிருப்பினும் அதற்கெதிரான முறிபுரதம் பிளாஸ்மாவில் இயற்கையாகவே இருப்பதில்லை. இதனால் Rh<sup>-ve </sup> தாய் Rh<sup>+ve</sup> குழந்தையை முதன்முறையாகச் சுமக்கும் போது குழந்தைக்குப் பெரும்பாலும் எந்த வித பாதிப்பும் ஏற்படுவதில்லை.
# விக்கிப்பீடியா:முதற்பக்கக் கட்டுரைகள்/செப்டம்பர் 5, 2010

**பேர்கன்** நோர்வேயின் இரண்டாவது பெரிய நகரமாகும். பல நூற்றாண்டுகளுக்கு முன்னர் ஒரு காலகட்டத்தில், நோர்வேயின் தலை நகரமாகவும் இது இருந்தது. நோர்வேயின் வடமேற்கு கரையோரத்திலுள்ள ஓர்டாலாந்து மாவட்டத்தில் பேர்கன் நகரம் அமைந்திருப்பதுடன், அம்மாவட்டத்தின் ஆட்சியக மையமும் இதுவேயாகும். பேர்கன் ஒரு முக்கியமான பண்பாட்டு மையமாக விளங்குவதுடன், 2000 ஆம் ஆண்டில் **ஐரோப்பிய பண்பாட்டுத் தலைநகரங்கள்** எனப் பெருமைப்படுத்தப்பட்ட ஒன்பது ஐரோப்பிய நகரங்களில் ஒன்று என்ற பெருமையையும் கொண்டுள்ளது. ஏழு மலைகளால் சூழப்பட்டு இருப்பதுடன், ஐரோப்பிய நகரங்களிலேயே அதிக மழையைப் பெறும் நகரமாக முன்னர் அறியப்பட்டிருந்ததால், “குடையுடன் கூடிய நகரம்” என்ற செல்லப் பெயரையும் கொண்டிருந்தது. முன்னொரு காலத்தில் குடைகளை பணமிட்டு பெற்றுக் கொள்ளக்கூடிய இயந்திரங்கள் நகரில் வைக்கப்பட்டிருந்ததாகவும், அவை சரியாக வெற்றியளிக்காததால் பின்னர் கைவிடப்பட்டதாகவும் அறியப்படுகிறது. *மேலும்..*
---  
**ஆர். மகாதேவன்** (செப்டம்பர் 8, 1913 - மே 5, 1957) பல நகைச்சுவைக் கதைகளையும் கட்டுரைகளையும் **தேவன்** என்ற புனைபெயரில் எழுதியவர். கும்பகோணத்தை அடுத்த திருவிடைமருதூரில் பிறந்த மகாதேவன் கும்பகோணம் அரசினர் கல்லூரியில் கலைமாணிப் பட்டம் பெற்றார். சிறிது காலம் பள்ளி ஆசிரியராகப் பணியாற்றியபின் ஆனந்த விகடன் வார இதழில் துணை ஆசிரியராகச் சேர்ந்தார். 1942 முதல் 1957 வரை நிர்வாக ஆசிரியராக இருந்தார். 23 ஆண்டுக் காலம் விகடனில் ஐந்நூறுக்கும் மேற்பட்ட சிறுகதைகள், நூற்றுக்கணக்கான நகைச்சுவைக் கட்டுரைகள், இருபதுக்கும் மேற்பட்ட தொடர்கள் எழுதினார். *துப்பறியும் சாம்பு* இவரது பிரபலமான பாத்திரப் படைப்பு. கோமதியின் காதலன் திரைப்படமாக வெளியாயிற்று. இவர் எழுதிய *மிஸ் ஜானகி*, *மிஸ்டர் வேதாந்தம்*, *ஜஸ்டிஸ் ஜகந்நாதன்*, *கல்யாணி*, *மைதிலி*, *துப்பறியும் சாம்பு* முதலிய நாவல்கள், மேடை நாடகங்களாகவும் பல இடங்களில் நடிக்கப் பட்டன. *மிஸ்டர் வேதாந்தம்*, *ஸ்ரீமான் சுதர்சனம்* இரண்டு நாவல்களும் இயக்குநர் ஸ்ரீதர் தயாரித்து, சின்னத்திரையிலும் வழங்கப்பட்டன. *மேலும்..*
# த கோல்டன் நோட்புக்

**த கோல்டன் நோட்புக்** (*The Golden Notebook*) டோரிஸ் லெஸ்ஸிங் எழுதி 1962ல் வெளிவந்த ஒரு ஆங்கில நாவல் ஆகும். 2005 ஆம் ஆண்டில், டைம் இதழ் *தி கோல்டன் நோட்புக்கை* 1923 முதல் 100 சிறந்த ஆங்கில மொழி நாவல்களில் ஒன்றாக அறிவித்தது. ஜிம்பாப்வேயில் பிறந்து பிறகு இங்கிலாந்தில் குடியேறி வாழ்ந்துவரும் டோரிஸ் லெஸ்ஸிங் தனது 14 வயதிலேயே பள்ளிப் படிப்பிற்கு முற்றுப்புள்ளி வைத்தவர். பல்வேறு பணிகளில் ஈடுபட்டு பிறகு இதழியலாளராக பணியாற்றிக் கிடைத்த அனுபவத்தைக் கொண்டு சிறு கதைகளை எழுதி மக்களின் கவனத்தை ஈர்த்தவர். இவர், தனது 31வது வயதில் எழுதி வெளியிட்ட புற்கள் பாடுகின்றன (The Grass is Singing) ஒரு வெள்ளையரின் மனைவிக்கும், கறுப்பினத்தைச் சேர்ந்த ஒரு ஊழியனுக்கும் இடையிலான உறவை சித்தரித்து எழுத்தப்பட்டதாகும். இன வேற்றுமை என்பது எந்தவிதத்திலும் சமரசப்படுத்த முடியாது என்பதனை அந்த நாவல் வெளிப்படுத்தியது.  
அதன்பிறகு பல நாவல்களை எழுதிய டோரிஸ் லெஸ்ஸிங், 1962ல் எழுதி வெளியிட்ட <big>*த கோல்டன் நோட்புக்*</big> என்ற புதினத்தால் புகழ்பெற்றார். ஆண், பெண் உறவின் ஆழத்தை அலசியது அந்தப் புதினம். ஆண், பெண் உறவில் எவ்வாறு அரசியலும், உணர்ச்சிகளும் எவ்வாறு பின்னிப் பிணைந்துள்ளது என்பதனை மிக அழகாக வெளிப்படுத்தினார்.  
பெண் விடுதலைக்காக மிகவும் குரல் கொடுத்த டோரிஸ், 1985ல் வெளியிட்ட 'நல்ல பயங்கரவாதி' எனும் நாவலும், தனது வாழ்க்கையை அடிப்படையாகக் கொண்டு எழுதி 'எனது தோலின் கீழ்' (1994), 'நிழலில் நடப்பது' (1997) போன்றவை அவரின் ஆழ்ந்த உணர்வுத் திறனை வெளிப்படுத்தின.
# பி. எஸ். இராமையா

**பி. எஸ். இராமையா** (*B.S. Ramiah*, மார்ச் 24, 1905 - மே 18, 1983) தமிழகத்தைச் சேர்ந்த ஓர் எழுத்தாளர் ஆவார். பல சிறுகதைகள், புதினங்கள், நாடகங்கள் எழுதியுள்ளார். மணிக்கொடி கால எழுத்தாளர் எனப் போற்றப்படுகிறார். இவர் பல திரைப்படங்களுக்குக் கதை உரையாடலை எழுதியும், சில படங்களை இயக்கியுமுள்ளார்.
# பி. எஸ். இராமையா

## வாழ்க்கைக் குறிப்பு

தமிழ்நாட்டில் வத்தலகுண்டு என்ற ஊரைச் சேர்ந்த சுப்பிரமணிய ஐயர் - மீனாட்சியம்மாள் தம்பதிக்குக் கடைசி மகனாக இராமையா பிறந்தார். படிப்பில் ஆர்வம் கொண்ட இராமையா, நான்காவது வரை படித்தார். திருச்சியில் ஒரு புடவைக்கடையில் வேலை கிடைத்தது. பிறகு கடலூரில் சிறு சிறு பணிகள் செய்தார். அதுவும் ஒத்துவராமல், மீண்டும் சென்னைக்குத் திரும்பி பற்பல இடங்களில் பணியாற்றி, ஆர்ய பவன் உணவுச்சாலையில் உணவு பரிமாறும் வேலையில் சேர்ந்தார்.
# பி. எஸ். இராமையா

## விடுதலைப் போராட்டத்தில் இணைவு

மகாத்மா காந்தி தொடங்கிய உப்புச் சத்தியாகிரகப் போராட்டத்தில் கலந்துகொண்டதால், கைது செய்யப்பட்டு அலிப்பூர் சிறையில் சிறைத் தண்டனை பெற்றார். சிறையில், வ. இரா., ஏ. என். சிவராமன், சங்கு சுப்பிரமணியம் முதலியவர்களின் அறிமுகமும், நட்பும் கிடைத்தது.  
சிறைத் தண்டனை முடிந்தவுடன் கதர் விற்பனை நிலையத்தில் வேலை கிடைத்தது. கதர் ஆடைகளைத் தோளில் சுமந்தபடி விற்பனை செய்தார். காந்தியின் நிர்மாணத் திட்டங்களில் ஈடுபாடு ஏற்பட்டது. தொண்டர் படை முகாமிலிருந்து தொண்டாற்றினார். ஓரணா விலையுள்ள சுதந்திர இயக்கப் புத்தகங்களை விற்பனை செய்தார். தூத்துக்குடி, இராஜபாளையம், திருநெல்வேலி, மதுரை, ஈரோடு முதலிய ஊர்களுக்குச் சென்று தொண்டர் படை முகாம்கள் அமைத்தார்.
# பி. எஸ். இராமையா

## எழுத்துலகில்

1932-இல் மீண்டும் சென்னைக்கு வந்த இராமையா காங்கிரஸ் இயக்கத்து ஈடுபாட்டைக் குறைத்துக்கொண்டார். படைப்பிலக்கிய ஆர்வம் காரணமாக ஆனந்த விகடன் சிறுகதைப் போட்டிக்கு அனுப்பிய "மலரும் மணமும்" கதைக்கு ஊக்கப்பரிசாகப் பத்து ரூபாய் சன்மானம் கிடைத்தது.  
அதன்பிறகு, "ஜயபாரதி" இதழில் உதவி ஆசிரியராகப் பணியாற்றினார். மணிக்கொடி இதழுக்குத் தொடர்ந்து எழுதினார். மணிக்கொடிக்கு விளம்பரம் சேகரித்துக் கொடுக்கும் பணியிலும் இறங்கினார். பல சிறுகதைகளை எழுதினார். இவர் மணிக்கொடி இயக்கத்தைப் பற்றி எழுதிய “மணிக்கொடி காலம்” என்ற இலக்கிய வரலாறு புத்தகத்திற்கு 1982-ஆம் ஆண்டிற்கான சாகித்திய அகாதமி விருது வழங்கப்பட்டது. இராமையா 304 சிறுகதைகள், மூன்று நாவல்கள், ஆறு நாடகங்கள் எழுதினார். சி. சு. செல்லப்பா, "இராமையாவின் சிறுகதைப் பாணி" என்ற நூலை எழுதி வெளியிட்டார்.
# பி. எஸ். இராமையா

## திரைப்படத் துறையில்

"மணிக்கொடி"யிலிருந்து வெளியேற்றப்பட்ட பின்னர் திரைப்படத் துறையில் கவனம் செலுத்தினார். நாடகம் எழுதினார். 1943 இல் குபேர குசேலா என்ற திரைப்படத்தை ஆர். எஸ். மணியுடன் இணைந்து தயாரித்தார். திரைத் துறையில் இருந்தாலும், தொடர்ந்து அவர் ஆனந்த விகடன், தினமணி கதிர், குமுதம் பத்திரிகைகளில் வாராவாரம் கதைகள் எழுதி வந்தார். 1957இல் "பிரசிடென்ட் பஞ்சாட்சரம்" என்ற நாடகம் எழுதினார். அந்த நாடகம், திரைப்படமாகவும் எடுக்கப்பட்டு பெரும் வெற்றிகண்டது. "போலீஸ்காரன் மகள்" என்ற நாடகம், மேடையில் வெகுவாகப் பாராட்டப்பட்டது. இந்த நாடகமும் திரைப்படமாக எடுக்கப்பட்டது.
# பி. எஸ். இராமையா

## திரைப்படத் துறையில்

### பணியாற்றிய திரைப்படங்கள்

பி. எஸ். ராமையா பணியாற்றிய திரைப்படங்களின் பட்டியல் பின்வருமாறு:
- 1940 – பூலோக ரம்பை
- 1940 – மணி மேகலை
- 1941 – மதனகாமராஜன்
- 1943 – குபேர குசேலா ஆர். எஸ். மணியுடன் இணைந்து இயக்கினார்.
- 1945 – சாலிவாகனன்
- 1945 – பரஞ்சோதி கதை, உரையாடல், இயக்கம்.
- 1945 – பக்த நாரதர்
- 1946 – அர்த்தநாரி கதை
- 1946 – விசித்ர வனிதா
- 1947 – தன அமராவதி கதை கதை, உரையாடல், இயக்கம்
- 1947 – மகாத்மா உதங்கர்
- 1948 – தேவதாசி கதை
- 1949 – ரத்னகுமார்
- 1952 – மாய ரம்பை
- 1959 – பிரசிடெண்ட் பஞ்சாட்சரம்
- 1960 – ராஜமகுடம்
- 1961 – மல்லியம் மங்களம்
- 1962 – ராஜமகுடம்
- 1962 – போலீஸ்காரன் மகள்
- 1963 – பணத்தோட்டம்
- 1963 – மல்லியம் மங்களம்
# பி. எஸ். இராமையா

## மறைவு

பி. எஸ். இராமையா, தொண்டையில் புற்று நோய் ஏற்பட்டு, உடல்நலம் பாதிக்கப்பட்டு, 1983-ஆம் ஆண்டு மே 18-ஆம் தேதி தனது 78-ஆவது அகவையில் காலமானார்.
# தமிழ்த் தேசியக் கட்சி

**தமிழ் தேசியக் கட்சி** (*Tamil National Party*) 1961–1964 காலகட்டத்தில் தமிழகத்தில் செயல்பட்ட ஒரு அரசியல் கட்சியாகும். இது 1961இல் ஈ. வெ. கி. சம்பத்தால் தொடங்கப்பட்டது. 1949இல் கா. ந. அண்ணாதுரை, தி.க.விலிருந்து வெளியேறி திராவிட முன்னேற்றக் கழகத்தை (திமுக) தொடங்கிய போது, சம்பத் அவருடன் இணைந்து கொண்டார். அடுத்த பன்னிரெண்டாண்டுகள் திமுகவின் முன்னணித் தலைவர்களுள் ஒருவராக இருந்தார். பின்னர் திராவிட நாடு பிரிவினைக் கொள்கையைப் பற்றி ஏற்பட்ட கருத்து வேறுபாட்டால் திமுகவிலிருந்து பிரிந்து சென்றார். 1961 ஏப்ரல் 19 ஆம் நாள் தமிழ்த் தேசியக் கட்சி என்ற புதிய அமைப்பை தொடங்கினார். கண்ணதாசன், சிவாஜி கணேசன், பழ. நெடுமாறன், கோவை செழியன் ஆகியோர் இக்கட்சியின் மற்ற முக்கியத் தலைவர்கள் ஆவர். 1962 சட்டமன்றத் தேர்தலில், போட்டியிட்ட இக்கட்சி படுதோல்வியடைந்தது. போட்டியிட்ட ஒன்பது இடங்களிலும் தோல்வியடைந்தது. 1964ல் சம்பத் தன் கட்சியை இந்திய தேசிய காங்கிரசுடன் இணைத்து விட்டார்.  
1995ல் கொங்கு வேளாளக் கவுண்டர்கள் பேரவையை தமிழ் தேசியக் கட்சியாக துவக்கி கோவை செழியன் நிறுவனராகவும் தணிக்கையாளர் பாலசுப்ரமணியம் பொதுச்செயலாளராகவும் கொண்டு இக்கட்சி இயங்கியது.  
2018ஆம் ஆண்டு தணிக்கையாளர் பாலசுப்பிரமணியம் மறைவிற்கு பிறகு 2025 ஏப்ரல் 17 முதல் மண், மொழி, இனம் சார்ந்த அரசியலை முன்னெடுத்து பொறியாளர் அரங்க. சுப்ரமணியன் தலைவராகவும், கு.தமிழரசன் பொதுச் செயலாளராகவும் பணியாற்றுகின்றன.
# தமிழ்த் தேசியக் கட்சி

## தற்போதைய நிர்வாகிகள்

| பொறியாளர் அரங்க.சுப்ரமணியன் | மாநில தலைவர் |  |
| --- | --- | --- |
| கு. தமிழரசன் | பொதுச் செயலாளர் |  |
| ரவிச்சந்திரன் | துணைப் பொதுச்செயலாளர் |  |
| வெங்கடாச்சலம் | பொருளாளர் |  |
| சிபிஆனந்த் | தீரன் மாணவர் படையணி துணைச் செயலாளர் |  |
| இரா.விவின் | கொள்கை பரப்புச் செயலாளர் |  |
| தரணிஷ் | பொன்னர் சங்கர் இளைஞர் படையணி துணைச் செயலாளர் | } |
# தமிழ்நாட்டில் இந்திய நாடாளுமன்றத் தேர்தல், 1980

இந்தியக் குடியரசின் ஏழாவது **நாடாளுமன்றத் தேர்தல் தமிழ்நாட்டில் 1980** ஆம் ஆண்டு ஜனவரி மாதம் நடை பெற்றது. திராவிட முன்னேற்றக் கழகம்-இந்திய தேசிய காங்கிரசு கூட்டணி 37 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1980

## பின்புலம்

1980ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன
# தமிழ்நாட்டில் இந்திய நாடாளுமன்றத் தேர்தல், 1980

## முடிவுகள்

| இந்திய தேசிய காங்கிரசு | 20 | அதிமுக | 2 | மதச்சார்பற்ற ஜனதா கட்சி | 0 |  |
| --- | --- | --- | --- | --- | --- | --- |
| திமுக | 16 | ஜனதா கட்சி | 0 |  |  |  |
| முஸ்லிம் லீக் | 1 | காங்கிரசு (அர்ஸ்) | 0 |  |  |  |
| மொத்தம் (1980) | 37 | மொத்தம் (1980) | 2 | மொத்தம் (1980) | 0 |  |
| மொத்தம் (1977) | - | மொத்தம் (1977) | - | மொத்தம் (1977) | 0 | } |
# தமிழ்நாட்டில் இந்திய நாடாளுமன்றத் தேர்தல், 1980

## தமிழக அமைச்சர்கள்

இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
# தமிழ்நாட்டில் இந்திய நாடாளுமன்றத் தேர்தல், 1980

## தமிழக அமைச்சர்கள்

### ஆய அமைச்சர்கள்

| ரா. வெங்கட்ராமன் | காங்கிரசு | தென் சென்னை | நிதி |
| --- | --- | --- | --- |
# சார்காட் மும்மை (அறுவை மருத்துவம்)

**சார்காட்டின் மும்மை** (*Charcot's triad*) என்பது அறுவை மருத்துவத் துறையில் ஏறும் பித்தப் பாதை அழற்சியை (*ascending cholangitis*) உணர்த்தும் மூன்று அறிகுறிகளாகும். இதை பிரெஞ்சு நாட்டைச் சேர்ந்த நரம்பியலாளர் ஜீன்-மார்ட்டின் சார்காட் (1825–1893) முதலில் விவரித்தார்.  
சார்காட் மும்மை என்பது அறுவைச் சிகிச்சையின் பின்னர் ஏற்படக்கூடிய மூன்று அறிகுறிகளாகும். அவையாவன:  
- வலி (*pain*)
- காய்ச்சல் (*fever*)
- காமாலை (*jaundice*)
# விக்கிப்பீடியா:ஆலமரத்தடி/தொகுப்பு39

## கருமுத்து தியாகராசர் கட்டுரை

கருமுத்து தியாகராசர் கட்டுரையில் வரவேண்டிய பல தகவல்கள் அதன் உரையாடல் பக்கத்தில் இடம் பெற்று வருகின்றன. தவறுதலாகப் பதிவிடப்பட்டு வருகிறதென்று நினைக்கிறேன். இது குறித்து கவனிக்கலாம்.--தேனி.எம்.சுப்பிரமணி. 04:24, 4 ஆகஸ்ட் 2010 (UTC)
:பாஞ்சாலை என்பவர் இத்தகவல்களை உரையாடல் பகுதியில் சேர்த்து வருகிறார். இப்பகுதியில் உள்ள கட்டுரையில் இடக்கூடிய பகுதிகளை கட்டுரையில் இடுமாறு அவர் முன்னரே கேட்டுக் கொண்டிருக்கிறார். என்வே உங்களால் முடியுமானால் அவற்றை கட்டுரைப் பகுதியில் இட்டு விடுங்கள்.--Kanags <sup>\உரையாடுக</sup> 10:15, 4 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## விக்கித்திட்டம் பேச்சு விக்கிப்பீடியா

ஆங்கில விக்கியில் சில சிறப்புக் கட்டுரைகள் மற்றும் பிரபலமான கட்டுரைகள் ஒலிவடிவிலும் வழங்கப்படுகின்றது. அதைப்போல தமிழிலும் ஆரம்பிதால் என்ன??  
இப்பவே சிறிதாக ஆரம்பித்தால் எதிர்காலத்தில் கையேடுகள் என்பவற்றை மொழிபெயர்த்து பல பயனர்களும் பங்குபெற வழிசமைக்காலாம். அண்மைக் காலமாக அலுவலகத்தில் Accessibility Testing இல் ஈடுபடுவதால் கண்தெரியாதோர் போன்றோருக்கு இவ்வகையான ஒலி எவ்வளவு முக்கியம் என்று அறிகின்றேன்.  
இது பற்றி விக்கி அன்பர்களின் விமர்சனங்கள் வேண்டும். அனுமதி கிடைத்தால் இத்திட்டத்தை மெல்ல மெல்ல தொடங்கி நடத்த விரும்புகின்றேன். ஆங்கிலத்தில் Trincomalee எனும் கட்டுரையை ஆங்கில மொழியில் பேசி பதிவெற்றினேன். மிகவும் இலகுவான் செயல். --ஜெ.மயூரேசன் 07:14, 5 ஆகஸ்ட் 2010 (UTC)  
:நல்ல முயற்சி மயூ. இதற்கு எதற்கு ஒப்புதல் :) நானும் ஒரு சில ஆண்டுகள் முன்பே இதை முயன்று விட்டு விட்டேன். தமிழ், இந்தியா, இலங்கை போன்ற அதிகம் பார்வையிடப்படும் கட்டுரைகளை முதலில் ஒலி வடிவில் தர முயலலாம். --ரவி 17:14, 5 ஆகஸ்ட் 2010 (UTC)  
: மயூரேசன், இதைப்பற்றி நானும் யோசித்திருக்கிறேன். நல்ல தொடக்கம். நல்ல கட்டுரைகளில் முடிந்த அளவு இந்த பணியை தொடங்கலாம். நிறுத்தி வாசிப்பதும், இடையூறுகளில்லாமலும் பார்த்துக்கொள்ளவேண்டும். இந்த திட்டம் தொடரும்போது, பெரிய கட்டுரைகளின் ஒலிபெயர்ப்பு கிடைத்தவுடன் தன்னார்வலர்கள் audacity போன்ற மென்பொருளை பயன்படுத்தி வார்த்தைகளை வெட்டி விக்சனரிக்கு தேவையான வார்த்தைகளையும் தனித்தனி கோப்புகளாக சேகரிக்க முடியும். ஒரே கல்லில் இரண்டு மாங்காய் கிடைத்துவிடும். -- மாஹிர் 18:01, 5 ஆகஸ்ட் 2010 (UTC)
:: நல்ல சிந்தனையாக உள்ளது. நானும் இதில் பங்கு கொள்ள எண்ணுகிறேன். எப்படி செய்வது என்றும் கூறுங்கள். இது போன்ற புதிய முயற்சியில் ஈடுபடுத்து மிகவும் ஆனந்தமானது. --இராஜ்குமார் 18:55, 5 ஆகஸ்ட் 2010 (UTC)
:::விக்கிச்செய்தியில் மாதிரி ஒலிக்கோப்பு ஒன்று முன்னர் தயாரித்திருந்தேன். கேளுங்கள்: 130 ஆண்டுகளாகக் காணாமல் போயிருந்த பிஜி கடல்பறவைகள் திரும்பின.--Kanags <sup>\உரையாடுக</sup> 23:11, 5 ஆகஸ்ட் 2010 (UTC)  
:::: பலரிற்கும் ஆர்வம் இருக்கும் காரணத்தால் இவ்வார இறுதியில் விக்கித் திட்டத்திற்கான பக்கத்தை ஆரம்பிக்கின்றேன். சிறுக சிறுக வேலையைத் தொடங்கலாம். நன்றி --ஜெ.மயூரேசன் 09:35, 6 ஆகஸ்ட் 2010 (UTC)  
::விக்கிப்பீடியா:விக்கித் திட்டம் பேச்சு விக்கிப்பீடியா எனும் பக்கத்தில் திட்டத்தை ஆரம்பித்துள்ளேன். அடிப்படை வார்ப்புருக்களும் தயாராகிவிட்டது. கையேட்டை விரிவாக்கி விக்கியர்களிடம் கையளிக்கும் பணி இன்னமும் பாக்கி.  
இந்த விக்கித் திடத்தில் மொழி மாற்ற விரும்பும் கட்டுரைகளின் பேச்சுப் பகுதியில் இந்த வார்ப்புருவைப் பயன்படுத்தலாம் என்று நினைக்கின்றேன். இனி மிகுதியை திட்ட பேச்சுப் பக்கத்தில் உரையாடலாம்.  
--ஜெ.மயூரேசன் 12:12, 6 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## திரு. பவுலுக்குப் பதில்.
அப்படி அவசியப்பட்டால் புது எழுத்துக்களை கண்டுபிடியுங்கள். ஆனால் இது தமிழ் மரபுக்கு ஒத்துவராத கருத்தாகும். ஆகவே நாம் முன்பே அறிந்துள்ள வடமொழி எழுத்துக்களை பயன்படுத்துவதில் தவறு இல்லை.  
தமிழின் தனித்தன்மையை காப்பாற்ற வேண்டும் என்பது எல்லோருடைய விருப்பமே. ஆனால் அது ஒரு சில இடங்களில் முடியாத போது, முன்பே தெரிந்த, பழக்கத்தில் உள்ள எழுத்துக்களை பயன்படுத்துவது நலம். அதற்காக புதிய முறைகளை புகுத்துவதைவிட, அந்த சொற்களுக்கு அடைப்பு குறியில் ஆங்கிலத்தில் தெரிவிப்பது நலம். உதாரணம் --- காந்தி (Gandhi), பாரதம் (Bharath).  
இந்தியில் பாரத் (Bharath) என்பதனை பாரதம் என்று எழுதுவதினால் எந்த விதமான தவறும் இல்லை. அவர்கள் இந்தியில் அப்படி எழுதுகிறார்கள். நாம் தமிழில் தமிழ் மரபு படி எழுதுகிறோம். இவ்வையெல்லாம் மற்றவர்களுக்கு புரிகின்றதா என்பதே முக்கியக்குறிக்கோளாக இருக்கவேண்டும்.  
நன்றி. வணக்கம்.--திருச்சி-பெரியண்ணன்---TRYPPN 07:11, 6 ஆகஸ்ட் 2010 (UTC)
---
# விக்கிப்பீடியா:ஆலமரத்தடி/தொகுப்பு39

## திரு. பவுலுக்குப் பதில்.

### அகரமுதலியில் பயன்படுத்துதல்

இங்கு எனது கருத்தையும் சொல்லலாம் என்று நினைக்கிறேன். உதாரணமாக இரசிய மொழியை எடுத்துக்கொள்ளும் போது, அவர்கள் கையாளும் விதம் குறிப்பிடத்தக்கது. மாதங்களை எடுக்கும் போது “June” என்பதன் ஒலி வடிவம் ‘ஜூன்’ என்னும் கிரந்த எழுத்தில் ஒரு சாராரும் சிலர் ‘யூன்’ என்றும் குறிப்பிட்டு இப்போது ‘சூன்’ ஆக மாறி நிற்கிறது; இரசியர்களிடம் கூட “J” எழுத்து இல்லை, அவர்கள் அழைப்பது ‘இயூனியா’ என்றே. மேலும் இரசிய மொழியில் “J” என்பதனை உச்சரிக்க அவர்கள் கையாளும் விதம் இரு வெவ்வேறு இரசிய எழுத்துக்களைச் (Д, Ж = DZ = J) சேர்த்தே. இங்கு ஒன்று குறிப்பிடவேண்டும், இவ்வாறு ДЖ பயன்படுத்தி அவர்கள் june எழுதலாம் ஆனால் அவர்கள் பிற மொழிச்சொற்களை தமக்கேற்றவாறு அமைத்துள்ளனர். மேலும் ஒரு உதாரணம் : January = யன்வாரியா
:எனவே கிரந்த மொழியோ அல்லது இலக்கமிடுகையோ பயன்படுத்தாமல் எழுதிடல் தமிழைத் தாழ்த்தாது. இலக்கமிடுதல் முறைமையை அகரமுதலியில் மட்டும் வைத்துக்கொள்ளலாம், எனவே புதிதாகப் படிப்போரும், ஆசிரியர்களும் அந்தச் சொற்களின் உச்சரிப்பை அறிந்து கொண்டு வாசிக்கும் போது அவ்வாறு உச்சரிப்பர், இதன் படி,
:அகரமுதலியில்:
- Gollum (கோ<sup>3</sup>ளம்) : பேராசிரியர் இடோக்கியன் உருவாக்கிய கற்பனைப் பாத்திரம்.
:கட்டுரையில்:
கோளம் மோதிரத்தை தொட்டுப்பார்த்துக் கூறியது.....
:ஆங்கில அகராதியில் ஒலிப்புகள் குறிப்பிடப்படுவது போல நாமும் பிற மொழிச் சொற்களைப் பயன்படுத்தும் போது செல்வா அவர்கள் கூறிய முறைகளைக் கையாளலாம், ஆனால் அகரமுதலியிலேயே! கட்டுரையில் அல்ல. --சி. செந்தி 21:06, 5 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## நிரிவாகிப் பொறுப்புக்கான நடப்பு வேண்டுகோள்

- விக்கிப்பீடியா:நிர்வாகி தரத்துக்கான வேண்டுகோள்
- நிரிவாகிப் பொறுப்புக்கான நடப்பு வேண்டுகோள் ஒன்று உள்ளது. உங்கள் கருத்தைப் பதியவும். நன்றி.
--Natkeeran 03:02, 8 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## தமிழில் பல்லூடக ஆவணப்படுத்தல்

தமிழில் பல்லூடக ஆவணப்படுத்தல்
--Natkeeran 01:56, 11 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## யாருக்காக மொழி பெயர்க்கிறோம்?

பொதுவாக மொழிபெயர்க்கும்போது அதனை படிக்கக் கூடியவர் யார் என்பதை நாம் மனதில் கொண்டு அதற்கு ஏற்ப மொழி பெயர்ப்பதே சிறந்தது என்பது என் கருத்து. ஏனென்றால் ஒரு வர்த்தக ரீதியான மொழி பெயர்ப்பாளரான என்னால் கூட சில சமயங்களில் சுத்த தமிழிலில் எழுதப்பட்ட வார்த்தைகள் புரிந்து கொள்ள முடியவில்லை. குறிப்பாக இலங்கையை சேர்ந்த எழுத்தாளர்கள் எழுதும் சொற்களை சிலசமயம் ஆழ்ந்து யோசிக்க வேண்டியுள்ளது.  
உதாரணமாக
இணைய தளங்களில் பயன்படுத்தப்படும் செவ்வி, காணொளி போன்ற வார்த்தைகள் தமிழக ஊடகங்களில் பயன்படுத்தப் படுவதில்லை. சிறிது யோசனைக்கு பிறகே இவை ஆங்கிலத்தின் ஆடியோ, வீடியோ வார்த்தைகளுக்கான மொழி பெயர்ப்புக்கள் என்று புரிந்து கொண்டேன்.  
அதே போல பங்களிப்பு என்ற வார்த்தையும் எனக்கு புதியதே. பொதுவாக பங்களிப்புக்கு நான் புரிந்து கொண்ட அர்த்தம் பங்கு + அளிப்பு என்பதே. இது எந்த ஒரு பொருளையும் அளிப்பதை குறிக்கும். அதே வேளையில் நன்கொடை என்பதற்கும் பங்களிப்பு என்ற வார்த்தையே பயன்படுத்தப்படுகிறது. இது போல மேலும் பல வார்த்தைகள் உள்ளன.  
என்னுடைய கருத்து என்னவென்றால் இந்த வார்த்தைகளை தமிழ் ஆர்வலர்கள் மற்றும் படித்தவர்கள் புரிந்து கொள்வார்கள். ஆனால் தமிழை வாசிக்க மட்டுமே தெரிந்தவர்களால் இவற்றை புரிந்துகொள்ள முடியுமா என்பது சந்தேகமே. அவர்களுக்கு இந்த வார்த்தைகள் ஆங்கிலத்தை விட வினோதமானதாக தெரியலாம்.  
எனவே நன்கு அறியப்பட்ட மற்றும் பொதுமக்களின் புழக்கத்தில் உள்ள ஆங்கில வார்த்தைகளை பயன்படுத்துவதில் தவறில்லை என்பது என் கருத்து. மேலும் அதுவே அனைவருக்கும் புரிவதாகவும் மொழி பெயர்ப்பின் அவசியமாகவும் இருக்கும் என்று நான் கருதுகிறேன்.--  
வணக்கம் நண்ப, நீங்கள் கூறுவதில் எந்தத் தவறும் இல்லை. ஆனால் புதிய தமிழ்ச் சொற்களுக்கான வேர்ப்பொருளையும் அறிந்தே மொழிபெயர்க்க வேண்டும் என்பது பழைய மரபு. எந்தச் சொல்லாயினும் தமிழ் மரபுக்கேற்பதான் மொழிபெயர்க்க வேண்டும் என்பது மூதறிஞர் கருத்தாம். அதனால் நாம் மரபோடு ஓடுவது நம் பிறங்கடைகளுக்குத் தான் நல்லது என்பது எனது கருத்து.--ச.உதயன்
# விக்கிப்பீடியா:ஆலமரத்தடி/தொகுப்பு39

## Tamil Language Camp Gets the Thumbs Up

Tamil Language Camp Gets the Thumbs Up --216.123.169.252 16:57, 12 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## கட்டற்ற தமிழ்க் கணிமை செயல்திட்டக் கருத்தரங்கம்

**அனைவரின் பார்வைக்கும்**! யாவர்க்குமான மென்பொருள் அறக்கட்டளையும் **MIT**-யின் கணினிச் சங்கமும் இணைந்து நடத்தும் **கட்டற்ற தமிழ்க் கணிமை செயல்திட்டக் கருத்தரங்கத்தைப்** பற்றிய விவரங்களும் கட்டற்ற தமிழ்க் கணிமை தொடர்பான தலைப்புகளில் பங்களிக்க விருப்பமுள்ளோர் காண வேண்டிய இணைப்பும் இங்கு தரப்பட்டுள்ளன. த.வி.யில் பங்களிக்க / பார்க்க வருவோரிடம் இத்தகவலைச் சேர்ப்பிக்குமாறு வேண்டுகோள் இன்று நம்மிடம் விடப்பட்டது. கடைசித் தேதி நாளை ( **15 ஆகத்து 2010** ).  
இந்த இணைப்பில் அனைத்துத் தகவல்களும் கொடுக்கப்பட்டுள்ளன: --பரிதிமதி 17:34, 14 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## தலைப்பு மாற்றக் கோரிக்கை

முதுமை மறதி என்னும் தலைப்பில் இருக்கும் கட்டுரையின் தலைப்பை மாற்றலாமா எனக் கேட்டு பேச்சு:முதுமை மறதி இங்கே எழுதியிருக்கிறேன். பார்த்து உங்கள் கருத்துக்களையும் கூறுங்கள். --கலை 14:37, 16 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## பஞ்சாபி மொழியும், பஞ்சாபி விக்கிப்பீடியாக்களும்

பஞ்சாபி மொழியும், பஞ்சாபி விக்கிப்பீடியாக்களும்
--Natkeeran 02:06, 17 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## தேவையற்ற பகுப்புகள்

அண்மைக் காலமாக பயனர்:TRYPPN ஆர்வத்துடன் பல பகுப்புகளை உருவாக்கி வருகிறார். இது பாராட்டிற்குரியதுதான். ஆனால், பல பகுப்புகள் தேவையற்ற தலைப்புகளைக் கொண்டு உருவாக்கப்பட்டுள்ளது. இப்படியே போனால் கட்டுரைகளின் எண்ணிக்கையை விட பகுப்புகளின் எண்ணிக்கை அதிகமாகி விடும். இந்தப் பகுப்புகள் உருவாக்கத்தை நிர்வாகிகள் மட்டும் மேற்கொள்ளலாமே...? இதற்கென தனிக் கொள்கைகள் உருவாக்க வேண்டும். தற்போதிருக்கும் தேவையற்ற பகுப்புகளை நீக்கவும் நிர்வாகிகள் முன்வர வேண்டும். --தேனி.எம்.சுப்பிரமணி. 01:54, 22 ஆகஸ்ட் 2010 (UTC)  
:: உங்கள் அவதானிப்பு சரியே. அவரை தற்காலிகமாக பகுப்புகளை ஆக்க வேண்டாம் என்று கோரி உள்ளேன். மேலும்
ஆங்கிலத் தலைப்பிலான, உறுப்புகள் அற்ற, ஒத்த தலைப்புடைய பகுப்புகள் பல நீக்கப்பட்டுள்ளன. இந்த பகுப்புகள் துப்பரவு தொடரும். நன்றி. --Natkeeran 19:39, 28 ஆகஸ்ட் 2010 (UTC)
# விக்கிப்பீடியா:ஆலமரத்தடி/தொகுப்பு39

## ஆப்பிரிக்க மொழிகளின் விக்கிப்பீடியாக்கள்

ஆப்பிரிக்க மொழிகளின் விக்கிப்பீடியாக்கள்
--Natkeeran 15:50, 22 ஆகஸ்ட் 2010 (UTC)